**PÁLYÁZATI  FELHÍVÁS**

A Pálfi István Régiófejlesztési Alapítvány (a továbbiakban: Alapítvány) – a Külgazdasági és Külügyminisztérium támogatásával – meghirdeti a Pálfi István Ösztöndíj Programot a magyarországi, valamint határon túli államokban működő felsőoktatási intézményekben 4. és 5. illetve Msc. évfolyamon tanuló hallgatók, továbbá doktori képzésben részt vevő hallgatók, doktori abszolutóriummal rendelkezők, illetve doktorjelöltek számára.

A lehetséges ösztöndíjas keret 5 fő, amely elsődlegesen, de nem kizárólag az alábbiak szerint tevődik össze:

* 1 erdélyi származású ösztöndíjas;
* 1 kárpátaljai származású ösztöndíjas;
* 1 Magyarországról származó ösztöndíjas;
* 2, a világ bármely országából származó magyar állampolgárságú ösztöndíjas.

**Támogatott térségek:**

Magyarország, Kárpátalja, Erdély, Felvidék, Kárpátalja, Partium, Erdély, Délvidék, Drávaszög, Muraköz, Alpokalja

**Az ösztöndíjas feladatai:**

1. kutatási terv összeállítása területfejlesztési, EGTC/ETT témában;
2. kutatási terv alapján területfejlesztési, EGTC/ETT tárgyú tanulmány, kutatási munka elkészítése;
3. gyakorlati idő során: háttéranyagok előkészítésében való közreműködés;
4. EU-s pályázati anyagok előkészítése;
5. az ösztöndíjjal összefüggő adminisztrációs feladatok elvégzése.

**Elvárásaink:**

1. Európai Uniós és területfejlesztési, EGTC/ETT ismeretek iránti érdeklődés;
2. határozott fellépés, jó kapcsolatteremtő képesség, rugalmasság, céltudatosság, terhelhetőség;
3. továbbfejlődésre, tanulásra való fogékonyság;
4. felsőoktatási képzésein legalább öt lezárt félév;
5. magyar állampolgárság VAGY határon túli magyar származás;
6. elkötelezettség fentebb felsorolt térségek határon átnyúló fejlesztése iránt.

**Amit kínálunk:**

1. bruttó 120.000,- Ft/hó ösztöndíj 4 hónapos időtartamra /2019. május 1. – 2019. augusztus 31./;
2. brüsszeli /európai parlamenti/ és térségi szakmai gyakorlat biztosítása;
3. a gyakorlat idejére szállás és utazás biztosítása;
4. térségi gyakorlat idejére szállás biztosítása;
5. tutori szakmai támogatás;
6. „Pálfi Ösztöndíjas klub” tagság.

**Kötelezően csatolandó mellékletek, igazolások:**

1. szakmai önéletrajz;
2. Legalább öt lezárt félévet igazoló leckekönyv egyszerű másolata;
3. Motivációs levél, amelyben a pályázó kitér arra, hogy milyen céllal pályázik, és hogyan kívánja a tapasztalatait hasznosítani;
4. Kutatási téma pontos megjelölése, illetve kifejtése minimum 1 oldal terjedelemben.

**Csatolható mellékletek:**

1. tanulmányi verseny(ek)en elért eredmény(ek) igazolása
2. nyelvvizsga-bizonyítvány(ok) egyszerű másolata
3. szakmai (és közéleti) tevékenység igazolása

Pályázatok benyújtásának határideje: **2019. április 22.**

Pályázatok elbírálása a 3 tagú szakmai bírálóbizottság által: **2019. április 29.**

**A támogatott pályázatot követően az ösztöndíj megkezdésének további feltétele:**

* Munkaterv elfogadása az Alapítvány által felkért szakmai kuratórium (a továbbiakban: Kuratórium) által.
* A pályázó a pályázaton való részvétellel elfogadja a következőket:  
  Az értékeléshez pontosítás, további adat, információ, dokumentum kérhető, amely hiánypótlásként csatolandó a pályázathoz.
* A pályázatokról a döntést az Kuratórium hozza meg a jelöltek személyes meghallgatása után, a pályázati határidő lejártát követő 7 napon belül.
* A pályázati elbírálás eredményéről a nyertes pályázót elektronikus levélben értesíti az Alapítvány.  A kuratóriumának döntésével szemben jogorvoslatnak nincs helye.
* Az ösztöndíjat pályázóval az Alapítvány szerződést köt, amelyben rögzíti az ösztöndíjas vagy támogatott jogait és kötelezettségeit.
* A pályázaton ösztöndíjat nyert ösztöndíjas a pályázaton való részvétellel hozzájárul ahhoz, hogy neve az ösztöndíj elnyerése esetén nyilvánosságra kerüljön.
* Kizárható az a pályázó, aki valótlan, hamis adatot szolgáltat, ilyen nyilatkozatot tesz a pályázat benyújtásakor, illetve valamely, a pályázat elbírálását érintő valós tényt, adatot elhallgat.

A pályázatokat személyesen, postai úton vagy e-mailben az alábbi címeken várjuk:

* személyesen vagy postai úton:

név: Pálfi István Régiófejlesztési Alapítvány

cím: 1055 Budapest, Falk Miksa utca 4. félemelet/1a..

* e-mail: [iroda@igazgatas.hu](mailto:iroda@igazgatas.hu)